অভিযোগপত্রে জানা যায়, কালীকচ্ছ ইউনিয়ন পরিষদের নিজস্ব জায়গা এবং এর সংলগ্ন সরাইল নাসিরনগর সড়কের (সওজ) জায়গা অবৈধভাবে দখল নিয়ে মার্কেট নির্মানের জন্য মাটি ফেলছে উপজেলার নোয়াগাঁও গ্রামের মৃত সমুজ আলীর পুত্র যুবলীগ নেতা এলাকার কথিত চিu200eিu200eহ্নত সন্ত্রাসী গাজী রহমান প্রকাশ কালা গাজী ও সূর্যকান্দি গ্রামের হান্নান মৃধার পুত্র আলমগীর মৃধা সহ কিছু প্রভাবশালী লাঠিয়াল লোকজন। বুধবার সকালে চেয়ারম্যান আহমাদুর রহমান  পরিষদের কজন মেম্বার ও চৌকিদার নিয়ে ঘটনাস্থলে উপস্থিত হয়ে দখলবাজদের বাধা দেন। এতে ক্ষিপ্ত হয়ে সন্ত্রাসী কালা গাজী চেয়ারম্যানকে উদ্দেশ্য করে বলেন জায়গা দখলের বিষয় নিয়ে বাড়াবাড়ি করলে গুলি করে হত্যা করা হবে। এ ঘটনায় এলাকার সাধারণ মানুষের মাঝে ক্ষোভ বিরাজ করছে।